|  |  |  |
| --- | --- | --- |
|  |  |  |

|  |  |  |  |
| --- | --- | --- | --- |
| Logo Πάρνωνα ΑΕ |  | **ΕΡΓΟ :** | ΕΡΓΑΛΕΙΑ ΕΚΠΑΙΔΕΥΣΗΣ |
|  |
|  | **ΦΟΡΕΑΣ ΥΛΟΠΟΙΗΣΗΣ:** | ΑΝΑΠΤΥΞΙΑΚΗ ΠΑΡΝΩΝΑ.  ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α. |
| **ΔΙΚΑΙΟΥΧΟΣ:**  **ΑΝΑΠΤΥΞΙΑΚΗ ΠΑΡΝΩΝΑ.**  **ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α.** |  | **ΕΡΓΟΔΟΤΗΣ: ΠΡΟΫΠΟΛ. :**  **ΧΡΗΜΑΤΟΔΟΤΗΣΗ:** | ΔΗΜΟΣ ΝΟΤΙΑΣ ΚΥΝΟΥΡΙΑΣ  300.000,00 €  Ε.Π. «ΑΝΤΑΓΩΝΙΣΤΙΚΟΤΗΤΑ ΚΑΙ ΕΠΙΧΕΙΡΗΜΑΤΙΚΟΤΗΤΑ» | |
| Ταχ. Διεύθυνση: Λεωνίδιο Αρκαδίας |  |  |  | |
| Ταχ. Κώδικας: 22300 |  |  |  | |
| Πληροφορίες: Άννα Κοδέλλα |  |  |  | |
| Τηλέφωνο: 27570-22807 |  |  | Πόλη: Λεωνίδιο | |
| Fax: 27570-23230 |  |  | Ημερομηνία: 01/08/2013 | |
| e-mail: [info@parnonas.gr](mailto:info@parnonas.gr) |  |  | Αρ. πρωτ.: 945 | |

**ΑΝΑΠΤΥΞΙΑΚΗ ΠΑΡΝΩΝΑ. ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ ΟΤΑ**

**ΠΕΡΙΛΗΨΗ ΠΡΟΚΗΡΥΞΗΣ ΔΙΑΓΩΝΙΣΜΟΥ ΓΙΑ ΤΗΝ ΑΝΑΘΕΣΗ ΥΠΗΡΕΣΙΩΝ**

Η Αναπτυξιακή Πάρνωνα. Αναπτυξιακή Ανώνυμη Εταιρεία ΟΤΑ, προκειμένου να υλοποιήσει το υποέργο με τίτλο: «**Εργαλεία Εκπαίδευσης**», στο πλαίσιο της ενταγμένης Πράξης «Κέντρο Προβολής της Αγροτικής Ιστορίας και των Δρόμων της Θάλασσας στην Ανατολική Πελοπόννησο», με κωδικό MIS 372838, Επιχειρησιακού Προγράμματος «Ανταγωνιστικότητα και Επιχειρηματικότητα» 2007-2013, συγχρηματοδοτούμενο από το Ευρωπαϊκό Ταμείο Περιφερειακής Ανάπτυξης (ΕΤΠΑ), διενεργεί διαγωνισμό με ανοιχτή διαδικασία ανάθεσης.

Περιγραφή αντικειμένου της σύμβασης

Αντικείμενο του έργου αποτελούν:

α) η εκπόνηση στοχευμένων δράσεων εκπαίδευσης και προβολής με εφαρμογή στη σχολική εκπαίδευση και στη δια βίου μάθηση, με έμφαση στην τοπική ανάπτυξη, την επιχειρηματικότητα και την καινοτομία, μέσω της αξιοποίησης και της ανάδειξης της πολιτιστικής κληρονομίας και της ιστορίας της Τσακωνιάς.

β) η συγκέντρωση, κωδικοποίηση και τεκμηρίωση της πληροφορίας σχετικής με την Τσακωνιά, τον Τσακώνικο πολιτισμό και τις δραστηριότητες των Τσακώνων.

γ) η ανάπτυξη τεχνολογικών λύσεων υποστήριξης των προαναφερόμενων εκπαιδευτικών δράσεων.

Προεκτιμώμενη αμοιβή

Ο προϋπολογισμός των Υπηρεσιών για το υποέργο, ανέρχεται σε τριακόσιες χιλιάδες (**300.000,00€**) συμπεριλαμβανομένου ΦΠΑ 23%. Η παροχή Υπηρεσιών θα χρηματοδοτηθεί από το ΕΤΠΑ στο πλαίσιο του Επιχειρησιακού Προγράμματος «Ανταγωνιστικότητα και Επιχειρηματικότητα» 2007-2013.

Τόπος υλοποίησης και διάρκεια σύμβασης

Ο τόπος παροχής των Υπηρεσιών θα είναι ο Νομός Αρκαδίας. Η συνολική διάρκεια παροχής των Υπηρεσιών είναι 18 μήνες από την Υπογραφή της Σύμβασης.

Συμμετοχή στο διαγωνισμό

**Δικαίωμα** συμμετοχής στον διαγωνισμό, έχουν Φυσικά ή νομικά πρόσωπα, ή ενώσεις ή κοινοπραξίες αυτών που υποβάλλουν κοινή προσφορά, που έχουν συσταθεί σύμφωνα με τη νομοθεσία ενός Κράτους - Μέλους της ΕΕ, του Ε.Ο.Χ όπως και χωρών που έχουν υπογράψει και κυρώσει τη Συμφωνία περί Δημοσίων Συμβάσεων του Παγκόσμιου Οργανισμού Εμπορίου (Π.Ο.Ε) και έχουν την καταστατική τους έδρα, την κεντρική διοίκηση ή την κύρια εγκατάστασή τους στο εσωτερικό της ΕΕ, του ΕΟΧ και στο εσωτερικό των χωρών που είναι συμβαλλόμενα μέρη στη Συμφωνία Δημοσίων Συμβάσεων του Παγκόσμιου Οργανισμού Εμπορίου (Π.Ο.Ε), η οποία κυρώθηκε από την Ελλάδα με το Ν2513/97(ΦΕΚ139/Α/27.06.97) ή σε τρίτες χώρες που έχουν συνάψει συμφωνίες σύνδεσης με την Ε.Ε,και έχουν αποδεδειγμένες ικανότητες, εξειδικευμένες γνώσεις και εμπειρία **σε έργα μελέτης, σχεδιασμού, ανάπτυξης και αξιολόγησης καινοτόμων προγραμμάτων με τη χρήση λύσεων ψηφιακής τεχνολογίας στην εκπαίδευση.**

Απαιτείται:

α) τα ως άνω έργα να έχουν συνολική αμοιβή σύμβασης τουλάχιστον 240.000 € χωρίς ΦΠΑ.

β) οι ενδιαφερόμενοι να έχουν αναλάβει τα έργα αυτά ως Ανάδοχοι ή να έχουν συμμετέχει στο Ανάδοχο σχήμα με ποσοστό συμμετοχής τουλάχιστον 25%.

γ) οι ενδιαφερόμενοι να έχουν εμπειρία στην εκπόνηση δράσεων εκπαίδευσης, αξιολόγησης, ανάπτυξης και διάχυσης καλών πρακτικών, υποστήριξης της συνεργασίας των εμπλεκομένων, σε όλες της βαθμίδες της εκπαίδευσης και στη μη τυπική εκπαίδευση.

δ) οι ενδιαφερόμενοι να διαθέτουν εμπειρία στην ανάπτυξη και διασύνδεση ψηφιακών αποθετηρίων, με ιδιαίτερη έμφαση στις έννοιες της διαλειτουργικότητας και της χρήσης μεταδεδομένων για εκπαιδευτικούς και πολιτιστικούς σκοπούς, που να αποδεικνύεται από τη συμμετοχής τους σε δύο τουλάχιστον σχετικά έργα.

Επιπλέον, ο υποψήφιος ανάδοχος απαιτείται να διαθέτει την κατάλληλη οργάνωση και δομή, δηλαδή:

**Ομάδα έργου**, στη σύνθεση της οποίας θα περιλαμβάνονται οι παρακάτω πέντε (5) **ειδικοί επιστήμονες:**

**α)** Ένας επιστήμονας με εμπειρία δέκα (10) τουλάχιστον ετών στο συντονισμό αντίστοιχων έργων.

**β)** Ένας επιστήμονας με εμπειρία οκτώ (8) τουλάχιστον ετών σε ζητήματα ανάπτυξης και διαλειτουργικότητας ψηφιακών αποθετηρίων

**γ)** Ένας επιστήμονας με εμπειρία οκτώ (8) τουλάχιστον ετών στην ανάπτυξη εφαρμογών, διαχείρισης δεδομένων, εκπαιδευτικών εφαρμογών, και διαδικτυακών και κινητών (mobile) εφαρμογών

**δ**) Ένας επιστήμονας με εμπειρία πέντε (5) τουλάχιστον ετών στην υλοποίηση έργων χρήσης τεχνολογιών στην εκπαίδευση και τον πολιτισμό

ε) Ένας επιστήμονας με εμπειρία πέντε (5) τουλάχιστον ετών στην υλοποίηση έργων στην εκπαίδευση και τις νέες τεχνολογίες (eLearning).

Απαιτούμενες εγγυήσεις

Οι Προσφέροντες οφείλουν, με ποινή αποκλεισμού, μαζί με την προσφορά, να καταθέσουν εγγύηση συμμετοχής τους στο διαγωνισμό, της οποίας το ποσό θα πρέπει να καλύπτει το **5%** της συνολικής προϋπολογισθείσας δαπάνης των Υπηρεσιών, συμπεριλαμβανομένου Φ.Π.Α., δηλαδή ποσού δεκαπέντε χιλιάδων ευρώ (**15.000,00 €**).

Κριτήρια αξιολόγησης και Διαδικασία βαθμολόγησης

O διαγωνισμός θα ανατεθεί με **ανοικτή διαδικασία** και κριτήριο την **πλέον συμφέρουσα από οικονομική άποψη προσφορά**, με τα ακόλουθα κριτήρια:

1. **Τεχνική Προσφορά**

Η τεχνική αξιολόγηση των προσφορών θα γίνει με βαθμολόγηση των κριτηρίων συμφώνως προς τον κατωτέρω πίνακα:

|  |  |  |
| --- | --- | --- |
| **Α/Α** | **ΚΡΙΤΗΡΙΟ** | **ΣΥΝΤΕΛΕΣΤΗΣ ΒΑΡΥΤΗΤΑΣ** |
| 1. | Θεματολογία παραδοτέων (περιγραφή – τεκμηρίωση – παρουσίαση) - Πληρότητα και Αρτιότητα της Εκτίμησης του Γενικού και Ειδικού Αντικειμένου του Έργου | 35 |
| 2. | Μεθοδολογία υλοποίησης & Χρονοδιάγραμμα | 20 |
| 3. | Επιστημονική και επικοινωνιακή παρουσίαση των παραδοτέων | 20 |
| 4. | Σχήμα Οργάνωσης και Διοίκησης - Αποτελεσματικότητα Ομάδας Έργου - Οργανόγραμμα και προσδιορισμός καθηκόντων. Τεκμηρίωση του οργανογράμματος σε σχέση με τις τεχνικές απαιτήσεις του Έργου | 25 |
|  | **Συνολική Βαθμολογία ΤΑ** | 100 |

1. **Οικονομική Προσφορά**

α. Έκαστος διαγωνιζόμενος βαθμολογείται για την οικονομική του προσφορά με τον τύπο:

ΟΑ = ΧΟΠ x 100  
ΟΠΔ

Όπου: ΟΑ = Βαθμολογία οικονομικής προσφοράς διαγωνιζομένου

ΧΟΠ = Χαμηλότερη οικονομική προσφορά μεταξύ όλων των διαγωνιζομένων

ΟΠΔ = Οικονομική προσφορά διαγωνιζομένου

β. Η βαθμολογία ΟΑ στρογγυλεύεται στον πλησιέστερο ακέραιο.

1. **Συνολική Αξιολόγηση**

α. Ο τελικός βαθμός αξιολόγησης κάθε διαγωνιζομένου υπολογίζεται με τον τύπο:

Β = 0,80 (ΤΑ) + 0,20 (ΟΑ)

Όπου: Β = Ο τελικός βαθμός αξιολόγησης του διαγωνιζομένου

ΤΑ = Η βαθμολογία της τεχνικής αξιολόγησης του διαγωνιζομένου

(Βλέπε ανωτέρω παρ. 1)

ΟΑ = Η βαθμολογία της οικονομικής αξιολόγησης του διαγωνιζομένου

(Βλέπε ανωτέρω παρ. 2)

β. Ο τελικός βαθμός αξιολόγησης Β υπολογίζεται από τον παραπάνω τύπο με ακρίβεια ενός δεκάτου της μονάδας.

γ. Ανάδοχος αναδεικνύεται ο διαγωνιζόμενος που θα λάβει το μεγαλύτερο τελικό βαθμό αξιολόγησης Β.

Παραλαβή τευχών

Κάθε ενδιαφερόμενος μπορεί να απευθύνεται στον Αρμόδιο Επικοινωνίας της Αναπτυξιακής Πάρνωνα. Αναπτυξιακής Ανώνυμης Εταιρείας ΟΤΑ κα Άννα Κοδέλλα (Λεωνίδιο Αρκαδίας, Τ.Κ.22300, Τηλ. 2757022807, fax 2757023230) όσο διάστημα διαρκεί το δικαίωμα υποβολής προσφορών και να παραλαμβάνει το πλήρες κείμενο της Προκήρυξης κατά τη διάρκεια των εργάσιμων ημερών και κατά τις ώρες 09:00 - 14:00. Το αντίτιμο για την παραλαβή του τεύχους ορίζεται στα 10€.

Υποβολή προσφορών

Οι ενδιαφερόμενοι θα υποβάλουν την προσφορά τους, μη εξαρτώμενη από όρο, προϋπόθεση, αίρεση ή επιφύλαξη, στην Αναπτυξιακή Πάρνωνα. Αναπτυξιακή Ανώνυμη Εταιρεία ΟΤΑ (Λεωνίδιο Αρκαδίας, Τ.Κ.22300, τηλ. 2757022807, fax 2757023230), μέχρι τις **23 Σεπτεμβρίου 2013** ημέρα **Δευτέρα** και ώρα Ελλάδος **13.00** (καταληκτική ημερομηνία του διαγωνισμού).

Διοικητικές Προσφυγές – Προσωρινή Δικαστική Προστασία

Κάθε Υποψήφιος, που θα θεωρήσει ότι θίγεται από παράνομη, κατά την κρίση του, πράξη ή παράλειψη της Αναθέτουσας Αρχής, θα δικαιούται προσωρινής δικαστικής προστασίας, σύμφωνα με τις διατάξεις του Ν.3886/10 (ΦΕΚ 173/Α/10) περί δικαστικής προστασίας κατά την σύναψη δημοσίων συμβάσεων με σκοπό την εναρμόνιση της ελληνικής νομοθεσίας με τη νέα Οδηγία 2007/66 του Ευρωπαϊκού Κοινοβουλίου του Συμβουλίου.

Για την Αναπτυξιακή Πάρνωνα. Αναπτυξιακή Ανώνυμη Εταιρεία ΟΤΑ

Λεωνίδιο, 01/08/2013

Ο Διευθύνων Σύμβουλος της Εταιρείας

Μαρίνης Μπερέτσος